Bompengeopprøret brer seg over landet, og viser seg politisk potent. Lokale lister fosser frem mange steder, ikke minst på bekostning av Frp, men også de andre store partiene.

Det handler dypest sett om en typisk norsk sport – andre skal betale. Den som er verdensmester i denne grenen, er Fremskrittspartiet, som vil tappe oljefondet og la fremtidige generasjoner betale. Flere kommuner sier nå nei til nye utbyggingsprosjekter og sparker ballen over til staten, som de vil skal betale (mer av) regningen.

La meg gå bredere og systematisk til verks, og se på hvilke kostnader forbundet med bilen vi snakker om, hvem som betaler, og som bør betale dem.